joelniklaus/EU_Wikipedias huggingface dataset:
Lisää kaupunkia Helsinkiin

Lisää kaupunkia Helsinkiin on suomalainen avoin Facebook-ryhmä, jonka jäsenet haluavat kehittää Helsingistä kaupunkimaisemman. Ryhmä on tarkoitettu ihmisille, jotka haluavat kaupunkiin lisää tiiviitä kerrostalokortteleita, kivijalkaliikkeitä  ja korttelipuistoja Jäsenet tekevät ehdotuksia täydennysrakentamisesta ja liikenneratkaisuista sekä kommentoivat viranomaisten tekemiä suunnitelmia. Ryhmän perusti Mikko Särelä 22.11.2009. 

Ryhmä etsii aktiivisesti paikkoja lisäkaavoitukselle Helsingistä, ja on vaikuttanut kaavoitukseen muun muassa esittämällä Koskelan sairaala-aluetta rakennettavaksi. Helsingin ensimmäisen varjoyleiskaavan, Pro Helsinki 2.0:n, loivat ryhmän kautta toisensa tavanneet ihmiset.  Ryhmä on myös järjestänyt muun muassa kaupunkisuunnittelupubeja ja yleisöpaneeleja. Myös Helsingin kaupunkisuunnitteluvirasto on kiinnostunut tekemään yhteistyötä ryhmän kanssa. 

Helsingin yliopiston tutkijoiden mukaan ryhmän toiminta on kaupunkiaktivismia, joka on uudenlaista omaehtoista kansalaistoimintaa. Kaupunkiaktivismissa kaupunkilaiset ottavat edustukselliselle päätöksenteolle kuuluneita tehtäviä itselleen. Tyypillisesti kaupunkiaktivismi suuntautuu toimintaan eikä keskity poliittiseen mielipidevaikuttamiseen. Muita esimerkkejä kaupunkiaktivismista ovat muun muassa Kallioliike, ravintolapäivä ja ruokapiirit. Facebook-ryhmää on myös kutsuttu Helsingin ”uuden urbanismin kasvoiksi”.

Helsingin Sanomien toimittaja Teppo Moisio on kutsunut ryhmää ”soininvaaralaisten hommafoorumiksi”. Moision mukaan ryhmässä käydään kaupunkisuunnittelusta kiivasta keskustelua, johon osallistuvat rivikansalaisten lisäksi poliitikot, virkamiehet ja tutkijat. Ryhmän keskusteluja arvostetaan yli puoluerajojen. Imagen mukaan ryhmä on ”klassinen yhden asian liike” ja moni sen perustajista on mukana Vihreissä. Ryhmässä oli lokakuussa 2016 yli 10 000 jäsentä.

Lisää kaupunkia Helsinkiin -ryhmän perustamisen ansiosta Kaupunkitoimittajat ry valitsi Mikko Särelän ”vuoden kaupunkilaiseksi” 2014.

Lähteet

Aiheesta muualla 
Ryhmä Facebookissa
Faehnle, Maija, Lehtonen, Tuuli & Mäenpää, Pasi: ”Jälkistalinistinen hirviö” vai suunnittelukeskustelun uudistaja? Laiturilla ruodittiin Lisää kaupunkia Helsinkiin -ryhmää

Kaupunkisuunnittelu
Helsinki
Facebook-ryhmät
Yllätyskokki Niki

Yllätyskokki Niki on ruokaohjelma, jossa Niki Thieulon matkaa eri puolilla Suomea yllättämään ihmisiä juhlien järjestelyissä.

Jaksot

Lähteet 

Suomalaiset televisio-ohjelmat
Ruokaohjelmat
2010-luvun televisiosarjat
Dayer Quintana

Dayer Uberney Quintana Rojas (s. 10. elokuuta 1992 Cómbita, Boyacá) on kolumbialainen maantiepyöräilijä. Myös hänen isoveljensä Nairo Quintana on ammattipyöräilijä.

Quintana aloitti ammattilaisuransa 2014, ja edusti vuoteen 2018 Movistar Teamia. Kaudella 2019 hän ajoi Neri Sottoli–Selle Italia–KTM -tallissa ja vuodesta 2020 lähtien Arkéa-Samsicissa.

Quinatana voitti kolmannen etapin Itävallan ympäriajossa 2014. Hän voitti Tour de San Luis -etappikilpailun 2016. Hän voitti Colombia Oro y Paz -kilpailun kuudennen etapin 2018.

Lähteet 

Kolumbialaiset maantiepyöräilijät
Vuonna 1992 syntyneet
Elävät henkilöt
Olli Tola

Olli Tapio Tola (s. 13. helmikuuta 1951 Helsinki) on suomalainen televisiotuottaja. Valtaosan urastaan hän on tehnyt Yleisradion palveluksessa. Tolan tuottamia, käsikirjoittamia tai muuten rakentamia televisiosarjoja ovat muun muassa Metsolat, Fakta homma, Kimmo, Pasila, Siskonpeti, Syke ja Uusi päivä. Lisäksi hän on työskennellyt dramaturgina, näytelmäkirjailijana ja teatteriohjaajana. 1970-luvulla hän oli mukana huumoriyhtye Kake Singersissä taiteilijanimellä Ola Olenzo Ollén.

Ura
Olli Tola syntyi lääkäri Jaakko Sakari Tolan ja Hilppa Tellervo Tolan perheeseen. Hän suoritti opintoja Helsingin yliopistossa 1972–1974 ja Suomen teatterikoulussa 1974–1978. Ammattiuransa Tola aloitti Kuopion kaupunginteatterissa 1978–1981, uransa alussa hän työskenteli ensisijaisesti dramaturgina. Hänen varhaisia näytelmäsovituksiaan ovat muun muassa Kauppaneuvoksen härkä (1978) ja Haavoittunut enkeli (1980).

Vuosina 1981–1985 Tola oli kiinnitettynä Turun kaupunginteatteriin. Tuolloin hän ohjasi muun muassa näytelmät Kolme muskettisoturia ja Kesäyön uni. Yleisradion palveluksessa Tola aloitti keväällä 1987, ja on tehnyt sittemmin pääosan urastaan television draama- ja komediasarjojen tuottajana. Hän on tuottanut muun muassa 1990-luvun suosituimpiin suomalaisiin televisiosarjoihin lukeutuvaa draamasarjaa Metsolat ja komediasarjaa Fakta homma (1996). Hänen tuotantoihinsa lukeutuu myös Neil Hardwickin ohjaama draama Pakanamaan kartta (1991). Tola on tuottanut myös useita televisioelokuvia.

Tola on tehnyt lukuisia televisiokäsikirjoituksia, laulunsanoituksia ja näytelmäsovituksia. Hänen kirjoittamiaan näytelmiä ovat esimerkiksi komediat Mä haluun sut (1999) ja Paljon onnea vaan (2002). Tolan sanoittamista sävelteoksista mainittakoon Kake Singersin humoristinen menestyskappale "Mäntsälä mielessäin".

Perhe-elämä
Olli Tola avioitui Heini Valpuri Särkän kanssa 1975, liitosta syntyi tytär Tuulianna vuonna 1979. Liitto päättyi eroon. Vuonna 1998 Tola avioitui näyttelijä Lena Meriläisen kanssa. Hän on myös esiintynyt yhdessä Meriläisen kanssa tv-ohjelmasarjan Elämä pelissä kolmannella kaudella. Näyttelijä Pamela Tola ja kirjailija Joonatan Tola ovat Olli Tolan veljen lapsia.

Filmografia

Televisiosarjat
Lottovoittajien maa (1990)
Pakanamaan kartta (1991)
Petterin parempi elämä (1991)
Autovaras (1991)
Matkalaukkukostaja (1991)
Kvartetti (1991)
Isänmaan kaikuja (1991–1992)
Luonnollinen kuolema (1992)
Luonnonmukainen rakastaja (1992)
Metsolat (1993)
Pappa rakas (1993)
Kyllä isä osaa (1994–1995)
Onnea vai menestystä (1995)
Heartmix (1996)
Fakta homma (1996–1997)
Majakka (2006)
Karjalan kunnailla (2007)

Lähteet
Suomen teatterit ja teatterintekijät 1983 - Yhteisö- ja henkilöhakemisto, toim. Tainio, Ilona, Kustannusosakeyhtiö Tammi, Helsinki 1983, ISBN 951-30-5727-5

Viitteet

Aiheesta muualla
Dramacorner.fi / Tola, Olli

Suomalaiset dramaturgit
Suomalaiset näytelmäkirjailijat
Suomalaiset teatteriohjaajat
Suomalaiset televisiotuottajat
Vuonna 1951 syntyneet
Elävät henkilöt
Monte Carlo -ralli 2016

Monte Carlo -ralli 2016 (viralliselta nimeltään Rallye Monte Carlo 2016) oli MM-rallikauden 2016 avausralli, joka ajettiin 21. tammikuuta – 24. tammikuuta. Kilpailun päätukikohtina toimivat Gapin kunta Kaakkois-Ranskassa, sekä Monacon ruhtinaskunta.

Kilpailun voittajaksi ajoi kolmatta kertaa peräkkäin Volkswagen-kuljettaja Sébastien Ogier, jonka kotiseudulla kilpailun reitti myös jälleen kulki.

Vuoden 2016 kilpailu oli järjestyksessään historian 84. Monte Carlo -ralli.

Lopputulokset

Kilpailuun osallistui yhteensä 88 autokuntaa, joista maaliin selvisi 64.

Oheisluokkina kilpailussa ajettiin sekä WRC 2- että WRC 3 -luokassa. WRC 2 -luokan voitti yleiskilpailun kahdeksanneksi sijoittunut Elfyn Evans, ja WRC 3 -luokan voitti yleiskilpailun 19:nneksi nopein Ole Christian Veiby.

Lähteet

Aiheesta muualla 

MM-rallikausi 2016
Monte Carlo -ralli
Miguel Ángel López (pyöräilijä)

Miguel Ángel López Moreno (s. 4. helmikuuta 1994 Pesca, Boyacá) on kolumbialainen maantiepyöräilijä. Hän aloitti ammattilaisuransa Astanassa 2015, siirtyi kaudeksi 2021 Movistar Teamiin, mutta palasi Astana Qazaqstan Teamiin 2022.

López voitti Sveitsin ympäriajon 2016 kokonaiskilpailun 12 sekunnin erolla Jon Izagirreen. Espanjan ympäriajossa 2017 hän voitti 11. ja 15. etapin. Italian ympäriajossa 2018 hän sijoittui kolmanneksi ja voitti nuorten kilpailun. Hän oli samana vuonna kolmas myös Espanjan ympäriajossa. Hän voitti 2019 Katalonian ympäriajon 14 sekunnin erolla Adam Yatesiin. Hän voitti nuorten kilpailun  Italian ympäriajossa myös 2019. Saman vuoden Espanjan ympäriajossa hän johti kokonaiskilpailua 1., 5. ja 7. etapin jälkeen. Hän voitti 17. etapin Ranskan ympäriajossa 2020.

Saavutuksia 
Lähteet: Pro Cycling Stats, Cycling Archives, Cyclingbase

2014
Tour de l'Avenir, kokonais- ja mäkikirikilpailun sekä 6. etapin voitto
2015
Sveitsin ympäriajo, kokonaiskilpailussa seitsemäs
Vuelta a Burgos, nuorten kilpailun ja 4. etapin voitto
2016
Tour de San Luis, nuorten kilpailun ja 6. etapin voitto
Tour de Langkawi, kokonaiskilpailussa kolmas, 4. etapin voitto
Sveitsin ympäriajo, kokonaiskilpailun voitto
Milano–Torino, voitto
2017
Itävallan ympäriajo, kokonaiskilpailussa kolmas, 4. etapin voitto
Vuelta a Burgos, 5. etapin voitto
Espanjan ympäriajo, kokonaiskilpailussa kahdeksas, mäkikiri- ja yhdistelmäkilpailussa toinen, 11. ja 15. etapin voitto, 14. etapilla toinen, 17. etapilla kolmas
2018
Tour of Oman, kokonaiskilpailussa toinen, nuorten kilpailun ja 5. etapin voitto
Abu Dhabi Tour, kokonaiskilpailussa kolmas, nuorten kilpailun voitto
Tour of the Alps, kokonaiskilpailussa kolmas, 2. etapin voitto
Italian ympäriajo, kokonaiskilpailussa kolmas, nuorten kilpailun voitto, 15. etapilla toinen
Vuelta a Burgos, kokonaiskilpailussa toinen, pistekilpailun ja 3. etapin voitto
Espanjan ympäriajo, kokonaiskilpailussa kolmas, 14., 15. ja 20. etapilla toinen
Milano–Torino, toinen
2019
Tour Colombia, kokonaiskilpailun ja nuorten kilpailun voitto
Katalonian ympäriajo, kokonaiskilpailun, nuorten kilpailun ja 4. etapin voitto
Italian ympäriajo, kokonaiskilpailussa seitsemäs, nuorten kilpailun voitto
Espanjan ympäriajo, kokonaiskilpailussa viides, nuorten kilpailussa toinen, 7. etapilla kolmas
2020
Volta ao Algarve, kokonaiskilpailussa kolmas, 4. etapin voitto
Critérium du Dauphiné, kokonaiskilpailussa viides
Ranskan ympäriajo, kokonaiskilpailussa kuudes, 17. etapin voitto
2021
Vuelta a Andalucia, kokonaiskilpailun ja 3. etapin voitto
Critérium du Dauphiné, kokonaiskilpailussa kuudes
Mont Ventoux Dénivelé Challenge, voitto
Espanjan ympäriajo, 18. etapin voitto, 11. ja 17. etapilla kolmas
2022
Vuelta a Andalucia, kokonaiskilpailussa kolmas
Tour of the Alps, 4. etapin voitto
Vuelta a Burgos, kokonaiskilpailussa kolmas, mäkikirikilpailun voitto
Espanjan ympäriajo, kokonaiskilpailussa neljäs, 14. etapilla toinen, 15. etapilla kolmas

Lähteet 

Kolumbialaiset maantiepyöräilijät
Vuonna 1994 syntyneet
Elävät henkilöt
Quentin Gilbert

Quentin Gilbert (s. 29. toukokuuta 1989) on ranskalainen ralliautoilija.

Gilbert voitti WRC-3 -luokan maailmanmestaruuden kaudella 2015. Toistaiseksi hänen paras yleiskilpailusijoituksensa MM-tasolla on 11. sija vuoden 2016 Monte Carlo -rallissa.

Lähteet 

Ranskalaiset ralliautoilijat
Vuonna 1989 syntyneet
Elävät henkilöt
Eduardo Sepúlveda

Eduardo Sepúlveda (s. 13. kesäkuuta 1991 Rawson) on argentiinalainen maantiepyöräilijä. Hän on kilpaillut myös ratapyöräilyssä. Hän aloitti maantiepyöräilyn ammattilaisuransa ranskalaisessa Bretagne–Séché Environnement-joukkueessa 2013 ja edusti tallia, nimeltään sittemmin Fortuneo–Vital Concept vuoteen 2017. Kausilla 2018–2020 hän ajoi Movistar Teamissa ja vuodesta 2021 Androni Giocattoli - Sidermec / Drone Hopper–Androni Giocattoli -joukkueessa.

Saavutuksia 
Lähteet: Pro Cycling Stats, Cycling Archives

Ratapyöräily 
2011
Pan-Amerikan kisat, pronssia joukkuetakaa-ajossa
2013
Pan-Amerikan-mestaruuskilpailut, kultaa takaa-ajossa ja joukkuetakaa-ajossa, hopeaa pariajossa (madison)

Maantiepyöräily 
2008
Aika-ajon junioreiden Argentiinan-mestaruus
2011
Aika-ajon alle 23-v. Argentiinan-mestaruus
2012
Pan-Amerikan-mestaruuskilpailut, kultaa alle 23-v. aika-ajossa, hopeaa miesten aika-ajossa
2014
Välimeren ajo, nuorten kilpailun voitto
2015
Classic Sud Ardèche, voitto
Turkin ympäriajo, kokonaiskilpailussa toinen
Tour du Doubs, voitto
2016
Tour de San Luis, kokonaiskilpailussa toinen, mäkikirikilpailun voitto, 4. etapin voitto
2019
Itävallan ympäriajo, kokonaiskilpailussa toinen
2021
Presidential Cycling Tour of Turkey, kokonaiskilpailussa kolmas
2022
Presidential Cycling Tour of Turkey, kokonaiskilpailussa kolmas, 4. etapin voitto

Lähteet 

Argentiinalaiset maantiepyöräilijät
Argentiinalaiset ratapyöräilijät
Vuonna 1991 syntyneet
Elävät henkilöt
Henning Christophersen

Henning Christophersen (8. marraskuuta 1939 Kööpenhamina – 31. joulukuuta 2016 Bryssel, Belgia) oli tanskalainen poliitikko. Hän oli kansankäräjien parlamentaarikko 1971–1984, oikeistoliberaalisen Venstren puoluejohtaja 1978–1984, Tanskan ulkoministeri 1978–1979 sekä valtiovarainministeri ja varapääministeri 1982–1984. Sen jälkeen hän toimi EU-komissaarina ja komission varapuheenjohtajana 1985–1995 Jacques Delorsin alaisuudessa ja vastasi talous- ja valuuttakysymyksistä. Myöhemmin hän toimi konsulttina. Hän oli Kreab-viestintätoimiston osakas ja tunnettu hallitustyöskentelystään monissa yrityksissä.

EU-komissaarina Henning Christophersen oli kymmenen Itämeren ympärysvaltion ulkoministerin kanssa perustamassa Itämeren valtioiden neuvostoa vuonna 1991. Christophersen muistetaan myös monien suomalaispoliitikkojen opastajana Suomen EU-jäsenyysneuvottelujen ja jäsenyyden alkutaipaleen vuosina.

Uran alku
Christophersen valmistui valtiotieteiden kandidaatiksi vuonna 1965 ja toimi pienyritysten etujärjestön Håndværksrådetin talousosaston johtajana. 1970-luvun alussa hän toimi muun muassa koulunjohtajana ja eräiden sanomalehtien talouspäällikkönä. Vuonna 1971 hänet valittiin kansankäräjäedustajaksi, mistä alkoi hänen poliittinen uransa.

Lähteet

Tanskalaiset EU-komissaarit
Tanskan ulkoministerit
Tanskan valtiovarainministerit
Tanskalaisten puolueiden puheenjohtajat
Vuonna 1939 syntyneet
Vuonna 2016 kuolleet
Tom Clancy’s Rainbow Six: Siege

Tom Clancy’s Rainbow Six: Siege on Ubisoftin kehittämä ja julkaisema taktinen ammuntapeli. Peli julkaistiin vuonna  PlayStation 4:lle, Windowsille ja Xbox One:lle. Peli kuuluu Rainbow Six -pelisarjaan.

Ubisoftin omistama Blue Byte on avustanut lisäsisällön tekemisessä.

Pelaaminen 

Pelin pääpaino on "tiimipohjaisessa 5v5 moninpelissä" ja tarjoaa verrattain vähän pelattavaa yksinpelissä, joka koostuu 10 eri "Situation" tehtävästä joiden tarkoituksena on tutustuttaa pelaaja pelimekaniikkoihin sekä pelaamiseen. Kun on läpäissyt järjestyksessä kaikki 10 tehtävää, saa avattua "Article 5" tehtävän joka pelataan yhdessä 4 muun pelaajan kanssa moninpelinä. Article 5 on käytännössä pelin tarina.

 Moninpelissä pelaajat kilpailevat vuorottain kahdella puolella: hyökkääjillä ja puolustajilla. Erän alkaessa jokainen pelaaja valitsee itselleen "operaattorin", joita on pelissä tällä hetkellä 58. Jokaisella operaattorilla on oma taitonsa/erikoislaitteensa joka tekee hänestä uniikin muihin hahmoihin nähden. Tällaisia erikoistaitoja ovat esim. räjähtävä ansa, lennokki joka pystyy häiritsemään vastustajia, kranaatinheitin, signaalinhäiritsijä sekä taito liikkua hiljaa ja kuulustella vastustajalta hänen tiiminsä olinpaikat. 29 hahmoista on hyökkääjiä ja toiset 29 puolustajia, kaksi pelaajaa ei voi käyttää samaa hahmoa, eivätkä hyökkääjät voi käyttää puolustajia tai toisinpäin. Näiden operaattoreiden lisäksi hahmona voi myös käyttää "Recruit" hahmoa, jolla ei ole mitään taitoa, eikä esimerkiksi hänen aseitaan voi muokata. Recruit onkin tarkoitettu käytettäväksi vain ennen kuin pelaaja on avannut yhtään operaattoria, tai kaikki hänen omistamansa operaattorinsa on jo valittu. Pelin alussa osa pelaajista ovat saaneet 4 operaattoria tai 2 operaattoria ja 600 R6 krediittiä jolla voi avata 1 DLC operaattorin tai 2 peruspelin operaattoria.

Monipelissä on 3 pelimuotoa: "Hostage", jossa hyökkääjät yrittävät pelastaa panttivangin puolustajilta, jotka taas yrittävät estää pelastamisen, pelastamalla panttivangin hyökkääjät voittavat erän.

"Secure Area" on pelimuoto jossa hyökkääjät yrittävät vallata huoneen puolustajilta, huoneen pitää tosin olla vapaa puolustajista jotta valtaaminen onnistuu, valtaamalla huoneen tai eliminoimalla puolustajat hyökkääjät voittavat erän.

"Bomb", on pelimuoto jossa 2 pommia on asetettu ja hyökkääjien tehtävänä on asettaa koodinmurtaja pommihuoneeseen ja estää puolustajia rikkomasta sitä, jos koodinmurtaja saa tietyssä ajassa koodin murrettua ilman että puolustajat pystyvät rikkomaan sitä, voittavat hyökkääjät erän.

Kaikissa pelimuodoissa erä päättyy jos jompikumpi tiimeistä onnistuu eliminoimaan koko vastustajan joukkueen ja täten voittaa erän. Jos aika loppuu (Rennossa pelimuodossa aikaraja on 4 minuuttia, ja kilpailullisessa 3 minuuttia), puolustajat voittavat erän.

Monipeliä voi pelata kahdessa muodossa: Rennossa ja Kilpailullisessa, kilpailullisessa on ranking-järjestelmä jossa voi edetä voittaen pelejä.

Lähteet

Aiheesta muualla 
 

Rainbow Six -pelit
Vuoden 2015 videopelit
Xbox One -pelit
Windows-pelit
PlayStation 4 -pelit
Elektronisen urheilun pelit
Balladi Carl-Henningistä

Balladi Carl-Henningistä (Balladen om Carl-Henning) on tanskalainen draamakomedia vuodelta 1969. Sen ovat käsikirjoittaneet ja ohjanneet aviopari Sven ja Lene Grönlykke. Elokuva voitti Bodil-palkinnon vuoden 1969 parhaana tanskalaiselokuvana, ja nimiroolin esittäjä Jesper Klein voitti Bodilin miespääosastaan. Elokuva osoitti lastenohjelmien hauskuttajana tunnetun Kleinin pystyvän myös vakavampiin rooleihin.

Elokuva on esitetty Yle TV1 -kanavalla marraskuussa 1971.

Juoni
Carl-Henning on meijerissä työskentelevä hieman yksinkertainen nuori mies, joka hyväuskoisuuttaan joutuu kohtalokkaisiin tapahtumiin.

Näyttelijät

Lähteet

Aiheesta muualla
Elokuvan esittely Dansk Filmdatabas -sivustolla 

Tanskalaiset mustavalkoelokuvat
Vuoden 1969 elokuvat
Risto Johansson

Risto Tapio Johansson (s. 3. helmikuuta 1948, Turku) on Itä-Suomen yliopiston sädehoidon ja onkologian emeritusprofessori. Hän valmistui lääketieteen lisensiaatiksi vuonna 1972, lääketieteen ja kirurgian tohtoriksi vuonna 1975. Vuosina 1968–1975 hän oli Turun yliopiston assistentti ja tutkija, Turun yliopistollisen keskussairaalan sädehoitoklinikan apulaislääkäri vuosina 1975–1980, erikoislääkäri vuosina 1980–1981, apulaisopettaja vuosina 1981–1983, Kuopion yliopistollisen keskussairaalan ja Kuopion yliopistollisen sairaalan sädehoidon ja syöpätautien klinikan osastonylilääkäri vuosina 1983–1988, syöpätautien klinikan ylilääkäri vuosina 1988–2011, Kuopion yliopiston sädehoidon ja onkologian professori vuodesta 1988 tai 1989 vuoteen 2009 ja Itä-Suomen yliopiston sädehoidon ja onkologian professori vuosina 2009–2011. Hän on myös johtanut Syöpäyhdistystä.

Lähteet 

Itä-Suomen yliopiston professorit
Kuopion yliopiston professorit
Suomalaiset professorit
Vuonna 1948 syntyneet
Elävät henkilöt
Petri Helo

Petri Tapani Helo (s. 11. joulukuuta 1975, Rauma) on ollut Vaasan yliopiston tuotantotalouden, erityisesti logististen järjestelmien professori vuodesta 2003.

Ura
Helon tutkimukset koskevat toimitusketjujen hallintaa, päätöksentekojärjestelmiä ja teknistaloudellisia analyyseja. Helo valmistui kauppatieteiden maisteriksi vuonna 1997 ja väitteli kauppatieteiden tohtoriksi vuonna 2001 Vaasasta. Helo toimi vuonna 1999 Isossa-Britanniassa Cranfieldin yliopiston vierailevana tutkijana. Hän oli Vaasan yliopiston projektitutkija 1997–1999 ja yliopiston lehtori vuonna 2001. Vuodesta 2005 Helo on ollut Bangkokissa sijaitsevan Kasetsart-yliopiston Industrial Engineerin International Graduate Programme -ohjelman vieraileva professori. 

Helo toimii useissa teknologiayrityksissä. Hän on Wapice Oy:n hallituksen puheenjohtaja, NoSwing Oy:n hallituksen puheenjohtaja, Jubic Oy:n hallituksen jäsen sekä Merinova Oy:n hallituksen varajäsen.

Julkaisut 
Helo on julkaissut useita alan tieteellisiä artikkeleita ja kirjoituksia liittyen teknologian käyttöön toimitusketjujen ohjauksessa. 

Hän on kirjoittanut esimerkiksi 
pilviteknologian käytöstä tuotannonohjauksessa ja logistiikassa, 
Internet of Things -teknologian muutoksista toimitusketjuissa ja 
lohkoketjuteknologian käytöstä toimitusketjuissa.

Teokset 
Helo, Petri & Gunasekaran, Angappa & Rymaszewska, Anna (2017): Designing and Managing Industrial Product-Service Systems. SpringerBriefs in Operations Management. 2017. Springer International Publishing. https://doi.org/10.1007/978-3-319-40430-1 ISBN 9783319404301 (online) ISBN 9783319404295 (print)
Addo-Tenkorang, Richard & Kantola, Jussi & Helo, Petri & Shamssuzoha, Ahm. (2016). Supply Chain Strategies and the Engineer-to-Order Approach. IGI Global; 1 edition. March 29, 2016.  ISBN 9781522500216.

Tunnustuksia
Vuonna 2014 Helo sai Tulevaisuuden tekijä -palkinnon.

Lähteet 

Vaasan yliopiston professorit
Vuonna 1975 syntyneet
Elävät henkilöt
Viitalampi (Jyväskylä, Pappilanvuori)

Viitalampi  on Keski-Suomessa Jyväskylän Palokassa Ritopohjalla sijaitseva lampi.

Maantietoa 
Lammen pinta-ala on 4,2 hehtaaria, se on 300 metriä pitkä ja 200 metriä leveä. Siinä ei ole kartan mukaan saaria. lampi on luodattu ja siitä on julkaistu syvyyskartat. Sen tilavuus on 90 000 kuutiometriä. Lammen keskisyvyys on 2,1 metriä ja suurin syvyys on 5,6 metriä, joka löytyy keskellä järveä. Sen rantaviivan pituus on 850 metriä ja sen rannat ovat metsämaata, jonka ympäristö on rakennettu asuinalueeksi. Sinne tulee tiet Heinämäen suunnalta.

Vesistösuhteet 
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Karjujoen valuma-alueeseen (14.298) järvi kuuluu. Järven vedenpinnan korkeus on 106 metriä mpy. Siihen ei ole johdettu metsäojia. Sen laskuoja lähtee lammen koillisrannasta ja se laskee Tyyppälänjärveen.

Lähteet 

Tuomiojärven–Palokkajärven valuma-alue
Jyväskylän järvet
Afrikantöyhtöhaukka

Afrikantöyhtöhaukka (Aviceda cuculoides) on  haukkojen heimoon kuuluva päiväpetolintu. Sen esiintymisalue on keskisessä ja itäisessä Afrikassa. Sen esiintymisalue on hyvin laaja, ja sen kannan suuruus on arvioitu kohtalaisen pieneksi tai suureksi, mutta se on vakaa, ja sitä pidetään elinvoimaisena.

Ulkonäkö ja koko
Afrikantöyhtöhaukka painaa keskimäärin 277 grammaa.

Levinneisyys ja elinympäristö
Afrikantöyhtöhaukan esiintymisaluetta ovat keskisessä ja itäisessä Afrikassa Angola, Benin, Burkina Faso, Burundi, Kamerun, Keski-Afrikan tasavalta, Tšad, Kongo, Kongon demokraattinen tasavalta, Norsunluurannikko, Päiväntasaajan Guinea, Etiopia, Gabon, Gambia, Ghana, Guinea, Guinea-Bissau, Kenia, Liberia, Malawi, Mali, Mosambik, Namibia, Nigeria, Ruanda, Senegal, Sierra Leone, Somalia, Etelä-Afrikka, Sudan, Swazimaa, Tansania, Togo, Uganda, Sambia ja Zimbabwe. Sitä tavataan vaelluslintuna myös Botswanassa sekä Etelä-Sudanissa, mutta siellä sen alkuperä on tuntematon.

Afrikantöyhtöhaukka ei ole kovin äänekäs, ja se elää metsien reuna-alueiden sisäosissa, mutta myös uudismetsissä ja avoimilla alueilla sekä puutarhoissa ja savanneilla 3 000 metriin saakka. Itä-Afrikkaan siirtyessään se voi majailla myös kuivahkoissa metsissä ja pensaikoissa.

Elintavat 
Hyvin laajalla alueella elävä laji on enimmäkseen paikkalintu, mutta voi joskus liikkua vuodenaikojen mukaan. Jotkut yksilöt muuttavat huhti-marraskuuksi pohjoisemmaksi Itä-Afrikkaan, etenkin Kenian rannikolle. Pesimäkauden ulkopuolella touko-elokuussa jotkut puolestaan muuttavat eteläiseen Afrikkaan, etenkin  Transvaaliin Highveldiin.  Satunnaisesti lajia tavataan Kaakkois-Etiopiassa.  Pesimäkausi vaihtelee siten, että eteläisessä Afrikassa se osuu syys-maaliskuulle, lännessä kesä-elokuulle, Keniassa  sekä maalis-kesäkuulle että marras-helmikuulle sadekauden alkamisen mukaan.  Yleensä harvakseltaan ja  piilottelevana esiintyvän lajin käyttäytymistä tunnetaan muutoin heikosti. Muuttoaikaan niitä saattaa nähdä enemmän.

Ravinto
Lajin ravintona ovat lähinnä hyönteiset, matelijat ja pikkulinnut. Se vaanii yleensä saalista oksalta, mutta joskus se nappaa lentäviä hyönteisiä tai voi etsiä saalista aktiivisesti).

Lisääntyminen
Laji rakentaa kevyen pesän korkealle puuhun.

Kanta ja uhat
Lajin esiintymisalue on hyvin laaja, ja sen kannan suuruus on arvioitu kohtalaisen pieneksi tai suureksi, mutta se on vakaa, ja sitä pidetään elinvoimaisena. Afrikantöyhtöhaukan uhkana ovat metsissä olevien elinalueiden häviäminen. Sitä voivat saalistaa isommat pedot. Etelä-Afrikassa sen on havaittu hukkuneen maatilojen  pieniin vesisäiliöihin. Sen uhkana ovat metsien hävitys ja suuremmat pedot saalistavat sitä. Tuholaismyrkkyjen vaikutuksesta ei ole tietoa.

Lähteet

Haukat
Taitoluistelun Euroopan-mestaruuskilpailut 2016

Vuoden 2016 taitoluistelun Euroopan-mestaruuskilpailut järjestettiin Bratislavassa, Slovakiassa 25.–31. tammikuuta 2016. Kilpailupaikkana toimi Ondrej Nepela Arena. Kilpailujen ohjelmaan kuuluivat miesten ja naisten yksinluistelu, pariluistelu ja jäätanssi.

Bratislavassa on järjestetty taitoluistelun EM-kisat aiemmin vuosina 1958, 1966 ja 2001.

Miesten yksinluistelussa Javier Fernández teki arvokisahistorian korkeimmat pisteet, 302,77.

Ohjelma 

Lähde

Mitalistit

Miehet

Naiset

Pariluistelu

Jäätanssi

Mitalitaulukko

Suomen joukkue 
Suomesta EM-kisoihin nimettiin Viveca Lindfors (naisten yksinluistelu), Valtter Virtanen (miesten yksinluistelu) ja pari Cecilia Törn ja Jussiville Partanen (jäätanssi). Lindfors sai ensimmäisissä EM-kisoissaan pisteet 155,49 ja oli kahdeksas varmistaen samalla Suomen naisille toisen edustuspaikan vuoden 2017 EM-kisoihin. Törn ja Partanen sijoittuivat 15:nneksi, mikä oli jäätanssissa paras suomalaistulos yli 20 vuoteen. Virtanen oli lyhytohjelman jälkeen 26:s pistein 52,07 eikä edennyt vapaaohjelmaan.

Lähteet

Aiheesta muualla 

 Kisojen viralliset sivut 

 

2016
Vuoden 2016 urheilu
Bratislavan urheilu
Pyhän saksalais-roomalaisen keisarikunnan keisarillinen kruunu

Pyhän saksalais-roomalaisen keisarikunnan keisarillinen kruunu () oli saksalais-roomalaisten keisarien kruunu 1000-luvulta Pyhän saksalais-roomalaisen keisarikunnan hajoamiseen vuonna 1806. Kruunua käytettiin Roomalaisten kuninkaan kruunaamiseen. Roomalaisten kuningas oli titteli, jonka keisariksi valittu omaksui heti valituksi tultuaan. Kruunu valmistettiin joko 900-luvun lopussa tai 1000-luvun alussa. Monista muista kruunuista poiketen sen muoto on enemmän kahdeksankulmainen kuin pyöreä, ja se on rakennettu kahdeksasta saranoilla toisiinsa liitetystä jalokivikoristellusta kultalaatasta. Kruunun etummaisen laatan yläosassa on risti, josta lähtee kruunun etu- ja takalaatat yhdistävä kaari. Kruunua säilytetään nykyään Hofburgissa Wienissä.

Kruunut
Pyhä saksalais-roomalainen keisarikunta
Myllyjärvi (Jyväskylä, Taka-Keljo)

Myllyjärvi  on Keski-Suomessa Jyväskylässä Taka-Keljossa sijaitseva järvi.

Maantietoa 
Järven pinta-ala on 5,3 hehtaaria, se on 650 metriä pitkä ja 200 metriä leveä. Se sijaitsee kolmen mäen välissä Ylä-Sallaajärven ja Ala-Sallaajärven välissä. Siinä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,14 miljoonaa kuutiometriä. Sen keskisyvyys on 2,6 metriä ja suurin syvyys on 5,2 metriä. Syvin kohta sijaitsee järven pohjoispäässä. Järven rantaviivan pituus on 1,4 kilometriä ja sen rannat ovat metsämaata. Järven ympäristössä on haja-asutusta, josta yksi kiinteistö ja viisi vapaa-ajan asuntoa sijaitsevat järven rannassa. Niille tulee tiet yhdystieltä 16607.

Vesistösuhteet 
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Sallaanojan valuma-alueeseen (14.287) järvi kuuluu. Järven vedenpinnan korkeus on 134,5 metriä mpy. Järvi on niin sanottu läpivirtausjärvi, jossa Ylä-Sallaajärven vedet virtaavat Ala-Sallaajärveen. Muita tulo-ojia ei järvellä ole.

Lähteet 

Muuratjärven valuma-alue
Jyväskylän järvet
Ahtisaari (sukunimi)

Ahtisaari on suomalainen sukunimi. Tunnettuja nimenkantajia:

Eeva Ahtisaari (s. 1936), presidentti Martti Ahtisaaren puoliso
Marko Ahtisaari (s. 1969), Nokian muotoilusta vastaava johtaja, muusikko, presidentti Martti Ahtisaaren ainoa lapsi
Martti Ahtisaari (s. 1937), Suomen kymmenes presidentti.
Ditte ihmislapsi

Ditte ihmislapsi (Ditte menneskebarn) on tanskalainen elokuva vuodelta 1946. Sen on Martin Andersen Nexøn samannimisen romaanin pohjalta käsikirjoittanut ja ohjannut Bjarne Henning-Jensen. Apulaisohjaajana toimi hänen vaimonsa Astrid Henning-Jensen. 

Elokuva kertoo aviottomana lapsena syntyneestä maalaistytöstä, josta itsestäänkin tulee yhteisön hyljeksimä aviottoman lapsen yksinhuoltaja.

Ditte ihmislapsi oli pääpalkintoehdokkaana Venetsian elokuvajuhlilla 1947. Vuonna 2006 Ditte ihmislapsi valittiin yhtenä kymmenestä elokuvasta Tanskan kulttuurikaanoniin.

Lähteet

Tanskalaiset elokuvat
Vuoden 1946 elokuvat
Tanskalaiset draamaelokuvat
Jost Capito

Jost Capito (s. 29. syyskuuta 1958 Neunkirchen) on saksalainen autourheiluvaikuttaja, joka toimii Williamsin Formula 1 -tallin toimitusjohtajana ja tallipäällikkönä.

Capito toimi vuosina 1998–2001 Sauberin Formula 1 -tallin operatiivisena johtajana. Hän on työskennellyt johtotehtävissä myös automerkki Fordin Euroopan jaostossa. Vuosina 2013–2016 Capito toimi rallin MM-sarjan Volkswagen Motorsportin tallipäällikkönä. Hän on johtanut tallin joka kerta sekä kuljettajien (Sebastien Ogier) että valmistajien mestariksi.

Tammikuussa 2016 Formula 1 -talli McLaren nimitti Capiton uudeksi toimitusjohtajakseen. Capito aloitti virallisesti tehtävässään syyskuussa mutta helmikuussa 2017 ilmoitettiin Capiton jättävän tallin. Joulukuussa 2020 hänet valittiin Williamsin toimitusjohtajaksi ja kesäkuussa 2021 hänet nimitettiin myös tallipäälliköksi.

Lähteet 

Saksalaiset urheiluvaikuttajat
Formula 1 -tallipäälliköt
Kilpa-autoilun taustahenkilöstö
Vuonna 1958 syntyneet
Elävät henkilöt
Palle Mikkelborg

Palle Mikkelborg (s. 6. maaliskuuta 1941) on tanskalainen kansainvälisesti tunnettu jazztrumpetisti, -säveltäjä, -sovittaja ja levytuottaja. Hän on esiintynyt ja levyttänyt muun muassa Miles Davisin, Gil Evansin, George Russellin kanssa. Hän sai vuonna 2001 Pohjoismaiden neuvoston musiikkipalkinnon. Vuonna 2006 hänen Miles Davisin kanssa tekemänsä albumi Aura (1985) valittiin Tanskan kulttuurikaanoniin..

Mikkelborg aloitti uransa vuonna 1960 ja on siitä lähtien ollut yksi kansainvälisen jazzyhteisön keskeisiä nimiä. Porin jazzfestivaaleilla Mikkelborg on esiintynyt vuonna 1971 Nordic Big Bandin, vuonna 1972 Nordic All Starsin, vuonna 1978 The Entrance -yhtyeen ja vuonna 1984 George Gruntz Concert Jazz Bandin kanssa. UMOn kanssa Mikkelborg on konsertoinut 1979, 1988 ja 1989.

Levytyksiä 
 1977 Edward Vesalan kanssa: Satu
 1978 Terje Rypdalin kanssa: Waves 
 1979 Terje Rypdalin kanssa: Descendre
 1983 George Gruntzin kanssa: Theatre
 1984 Miles Davisin kanssa: Aura
 1986 Dino Saluzzin, Charlie Hadenin ja Pierre Favren kanssa: Once Upon a Time – Far Away in the South
 1987 Gary Peacockin kanssa: Guamba
 1992: Anything but Grey
 1994: Heart to Heart
 1995 Terje Rypdalin kanssa: Skywards 
 1996: The Garden Is a Woman
 1997 Karin Krogin kanssa: You Must Believe in Spring 
 1998 Niels-Henning Ørsted Pedersenin kanssa: Hommage – Once Upon a Time
 1999: Noone of Night My God
 2000 Terje Rypdalin kanssa: Lux Aeterna
 2000 Tanskan radion jazzorkesterin kanssa: Voice of Silence – Louisiana Suite 
 2000: Song… Tread Lightly
 2003 Terje Rypdalin kanssa: Vossabrygg
 2005: To Whom It May Concern – Greatest, 2-CD

Lähteet

Vuonna 1941 syntyneet
Elävät henkilöt
Tanskalaiset jazzmuusikot
Jazztrumpetistit
Tanskalaiset säveltäjät
Tanskalaiset musiikkituottajat
Olavi Syrjänen

Olavi Kaarlo Johannes Syrjänen (s. 2. helmikuuta 1936 Tampere) on suomalainen virkamies, oikeustieteen tohtori, arvoltaan varatuomari ja professori. Hän oli Asuntohallituksen viimeinen pääjohtaja vuosina 1984–1993.

Syrjänen on ollut Suomen Sosialidemokraatti -lehden toimittajana 1959–1961, Valkeakosken kaupunginsihteerinä 1965–1969, Tampereen kaupunginsihteerinä 1969–1976 ja sisäasiainministeriön ja sittemmin ympäristöministeriön kaavoitus- ja rakennusosaston päällikkönä 1976–1984. Hän oli Suomen Matkailuliiton puheenjohtaja vuosina 1975–1991, Matkailun edistämiskeskuksen johtokunnan varapuheenjohtaja 1978–1984, Matkaravinto Oy:n johtokunnan puheenjohtaja vuodesta 1977 ja myöhemmin Osuuskunta Suomen Asuntomessujen hallituksen puheenjohtaja. Asuntohallituksen lakkauttamisen jälkeen Syrjänen ryhtyi tutkijaksi ja väitteli vuonna 1999 oikeustieteen tohtoriksi kaupunkisuunnittelua sivunneella väitöskirjalla, jonka aiheena on harkintavallan käyttö kaavoituksessa ja rakentamisessa. Hän on ollut Helsingin yliopiston hallinto-oikeuden dosentti vuodesta 2000. Häntä on kutsuttu yhdeksi Suomen johtavista maankäyttö- ja rakennuslain asiantuntijoista. Hän on myös ollut mukana säädösten kehittämisessä.

Syrjänen on puoluekannaltaan sosiaalidemokraatti.

Teoksia
Byrokratiasta businekseen – hallinnon uudistuksen oikeudellisia ongelmia. Valtiovarainministeriö/Edita, Helsinki 1995.
Harkintavalta kaavoituksessa ja rakentamisessa. Rakennustieto, Helsinki 1999. Väitöskirja.
Osallistuminen, vuorovaikutus ja muutoksenhaku kaavoituksessa. Rakennustieto, Helsinki 2005.
Maankäyttö- ja rakennuslaki selityksineen – käytännön käsikirja. Rakennustieto, Helsinki 2010. (Lauri Jääskeläisen kanssa)

Lähteet 

Suomalaiset virkamiehet
Valtionlaitosten johtajat‎
Suomalaiset oikeustieteilijät
Suomalaiset professorin arvonimen saaneet
Vuonna 1936 syntyneet
Elävät henkilöt
Talouspolitiikan arviointineuvosto

Talouspolitiikan arviointineuvosto on viisihenkinen asiantuntijakokoonpano, joka arvioi Suomen talouden tilaa ja Suomessa harjoitettua talouspolitiikkaa tieteellisesti ja riippumattomasti. Neuvosto perustettiin valtioneuvoston asetuksella helmikuussa 2014 Valtion taloudellisen tutkimuskeskuksen (VATT) yhteyteen. Neuvosto ei ole osa VATT:n organisaatiota. Neuvoston tavoitteena on parantaa talouspolitiikan valmistelun ja päätöksenteon laatua sekä tuoda tutkimustietoon pohjautuva riippumaton näkökulma talouspoliittiseen keskusteluun. Arviointineuvoston jäsenet voivat  myös antaa neuvoston edustajina neuvoston toimintaan läheisesti liittyvistä aiheista lausuntoja eduskunnalle tai muille tahoille.

Neuvosto julkaisee vuosittain arvion Suomessa harjoitetusta talouspolitiikasta. Ensimmäinen raportti julkaistiin tammikuussa 2015 ja siinä arvioitiin vaalikauden 2011–2015 talouspoliittisia päätöksiä.

Tehtävät
Valtioneuvoston asetuksen (61/2014) mukaan neuvoston tehtävänä on arvioida
 talouspolitiikalle asetettujen tavoitteiden tarkoituksenmukaisuutta
 talouspolitiikalle asetettujen tavoitteiden saavuttamista ja valittujen keinojen tarkoituksenmukaisuutta
 talouspolitiikan valmistelussa käytettyjen ennuste- ja arviointimenetelmien laatua
 talouspolitiikan eri osa-alueiden yhteensovittamista ja kytkentöjä yhteiskuntapolitiikan muihin osa-alueisiin
 talouspolitiikan onnistumista erityisesti taloudellisen kasvun ja vakauden, työllisyyden ja julkisen talouden pitkän ajan kestävyyden kannalta
 talouspolitiikan instituutioiden ja julkisen talouden rakenteiden tarkoituksenmukaisuutta.

Kokoonpano
Talouspolitiikan arviointineuvosto on koottu yliopistojen taloustieteen laitosten ja Suomen Akatemian ehdotusten perusteella. Neuvostoon kuuluvat puheenjohtaja ja neljä muuta jäsentä. Puheenjohtajan ja kolmen jäsenen tulee edustaa taloustieteen eri alojen ja yhden jäsenen muiden yhteiskuntatieteiden korkeatasoista tieteellistä asiantuntemusta. Arviointineuvoston toimikausi on neljä vuotta, mutta kahden taloustieteen eri alojen asiantuntemusta edustavan jäsenen toimikausi on kaksi vuotta.

Parhaillaan kokoonpano on

 professori Jouko Vilmunen, puheenjohtaja
 professori Martin Ellison (31.3.2021 saakka), Hilde Bjørnland (1.4.2021 alkaen)
 professori Anne Haila (k. 2019), tilalle nimitettiin professori Johanna Niemi
 professori Jukka Pirttilä
 professori Jari Vainiomäki (31.3.2021 saakka), Seija Ilmakunnas (1.4.2021 alkaen)

Talouspolitiikan arviointineuvoston pääsihteerinä toimii Seppo Orjasniemi.

Lähteet

Aiheesta muualla 
 Talouspolitiikan arviointineuvoston kotisivu 
 
 

Talouspolitiikka
Suomen talous
Kaisa Kotakorpi

Kaisa Ilona Kotakorpi (s. 14. lokakuuta 1976 Kangasala) on taloustieteen professori Tampereen yliopistossa vuodesta 2019. Hän toimi aiemmin taloustieteen professorina Turun yliopistossa 2012–2019 ja on toiminut myös VATT:n tutkimusprofessorina. Kotakorven tutkimuskohteita ovat julkisen talouden kysymykset, erityisesti verotus.

Kotakorpi suoritti kandidaatin (BA) tutkinnon Oxfordin yliopiston Philosophy, Politics & Economics (PPE) -ohjelmassa 1998 ja maisterin tutkinnon taloustieteessä Tampereen yliopistossa 2002. Kotakorpi väitteli kauppatieteiden tohtoriksi Tampereen yliopistosta vuonna 2007 aiheella "Essays on taxation and regulation". Kotakorpi on muun muassa johtanut Suomen Akatemian rahoittamia harmaan talouden tutkimukseen liittyviä hankkeita 2014–2018.

Kotakorpi oli talouspolitiikan arviointineuvoston jäsen 2014–2016 ja 2017–2019. Vuonna 2021 Kotakorpi valittiin Suomalaisen Tiedeakatemian jäseneksi.

Lähteet

Aiheesta muualla
 Kaisa Kotakorven verkkosivut

Suomalaiset taloustieteilijät
Suomalaiset professorit
Turun yliopiston professorit
Vuonna 1976 syntyneet
Elävät henkilöt
Maakuntaradio

Maakuntaradio on suomalainen pop-punkyhtye, joka perustettiin Turussa alun perin Kakka-hätä 77:n sivuprojektina.

Yhtyeen musiikkia on verrattu Korroosioon, SIGiin sekä Ratsiaan. Kappaleiden sanoitukset käsittelevät ihmissuhteita.

Jäsenet 
 Mirko Metsola – laulu, rummut
 Mikko – kitara
 Rami – basso, laulu
 Jami – kosketinsoitin

Diskografia

Studioalbumit

Split-albumit

Aiheesta muualla 
 
 Facebook

Lähteet 

Suomalaiset popyhtyeet
Suomalaiset punkyhtyeet
Pop punk -yhtyeet
Hlynur Bæringsson

Hlynur Elias Bæringsson (s. 6. heinäkuuta 1982) on islantilainen koripalloilija.

Hlynur on pelannut kotimaansa joukkueiden lisäksi Alankomaissa ja Ruotsissa, jonka mestaruuden hän voitti Sundsvall Dragonsissa vuonna 2011.

Islannin miesten maajoukkueessa Hlynur  pelasi vuoden 2015 EM-kilpailuissa, jotka olivat maan historian ensimmäiset.

Lähteet 
 Profiili Basketligan 
 Profiili fiba.com

Viitteet

Aiheesta muualla 

 Profiili FIBA Archive 

Islantilaiset koripalloilijat
Vuonna 1982 syntyneet
Elävät henkilöt
Argentiinan ePrix 2016

Argentiinan ePrix 2016 eli 2016 Buenos Aires ePrix oli Formula E -sarjan kauden 2015–2016 neljäs kilpailu. Kilpailu ajettiin 6. helmikuuta Puerto Maderon katuradalla Argentiinan Buenos Airesissa.

Sijoitukset kilpailun jälkeen 
Kuljettajien pisteet

Valmistajien pisteet

 Huom!: Vain viiden parhaan sijoitukset sisällytetty.

Muuta 
Mike Conway debytoi Venturi Grand Prixilla.

Lähteet

Argentiinan ePrix
Osakilpailut Formula E -kaudella 2015–2016
Myllylampi (Jyväskylän Keljonkangas)

Myllylampi on Jyväskylän Keljonkankaalla Valimontien ja Tekolammentien välillä sijaitseva tekolampi, joka muodostui 1940-luvulla, jolloin Kaijanlammesta Päijänteeseen laskevaa puroa padottiin. Myllylammen pinta-ala on noin 0,65 hehtaaria ja keskisyvyys noin 1,4 metriä.

Lähteet 

Jyväskylän järvet
Ristiselän–Murtoselän alue
Suudelma (Auguste Rodin)

Suudelma on ranskalaisen Auguste Rodinin luoma marmoriveistos, jossa on kaksi toisiinsa kietoutunutta ihmistä suutelemassa. Se on näytteillä Musée Rodinissa Pariisissa.

Veistokset
Knud V. Engelhardt

Knud Valdemar Engelhardt (11. helmikuuta 1882 Kööpenhamina – 15. huhtikuuta 1931 Frederiksberg) oli tanskalainen arkkitehti, muotoilija,  typografi, kalligrafi ja graafinen suunnittelija. Hänen elämäntyönsä valittiin vuonna 2006 osaksi Tanskan kulttuurikaanonia.

Engelhardt valmistui teknillisestä koulusta, opiskeli sitten kolme lukukautta arkkitehtuuria Tanskan kuninkaallisessa taideakatemiassa vuoteen 1911 saakka, kunnes päätti vaihtaa pääainetta ja opiskella taidemaalari Joakim Skovgaardin johdolla. Näinä vuosina Engelhardtilla oli jo oma vuonna 1909 perustettu piirustuskoulu, jossa hän opintojensa ohella opetti. Skovgaardin ohella toinen Engelhardtin nuoruuden esikuva oli arkkitehti-muotoilija Thorvald Bindesbøll.

Engelhardt muotoili muun muassa liikenneopasteita ja niissä tarvittavia kirjasintyyppejä, raitiovaunuja, mainospylväitä, keramiikan polttouuneja, logoja, exlibriksiä, kirjoja ja muita painotuotteita sekä aterimia.

Lähteet

Tanskalaiset arkkitehdit
Tanskalaiset muotoilijat
Vuonna 1882 syntyneet
Vuonna 1931 kuolleet
Jorma Pilke

Jorma Pilke (s. 1. huhtikuuta 1943 Helsinki) on suomalainen toimittaja, mediakouluttaja ja eläkkeellä oleva Yleisradion entinen ohjelmapäällikkö.

Pilke toimi Yleisradiossa nuortenohjelmien toimittajana ja päällikkönä 1964–1991 ja sen jälkeen hän oli Yleisradiossa digitaalisen median kehittämis- ja päällikkötehtävissä 1992–2006. Pilke oli muun muassa kehittämässä Nettiradio Mikaelia.  Eläkkeelle jäätyään Pilke on ollut mukana erilaisissa mediakasvatus- ja verkkodemokratiaprojekteissa. Hän oli mukana perustamassa Suomen Verkkodemokratiaseuraa joka pyrki edistämään avoimen datan hyväksikäyttöä ja visualisointia. Toinen Pilkkeen vetämistä hankkeista on nuorille tarkoitettu Curly-verkkolehti.

Pilke on kirjoittanut radiokuunnelmia sekä sketsejä radion nuortenohjelmiin. Hän on kirjoittanut myös veneilyalan lehtiin sekä tehnyt useita artikkeleita nuorisotyötä käsitteleviin kirjoihin ja julkaisuihin.  Pilke oli mukana Yleisradion 1990-luvulla tuottamassa polittisessa satiirisarjassa Iltalypsy esiintyen erikoistoimittaja Aimo Surakkana.

Radiokuunnelmia 
 Salamasyöksyjät vauhdissa : sketsikuunnelma.
 Omituiset vappupallot : satukuunnelma lapsille.
 Syyssysäys : sketsikuunnelma.
 Koululaisagentti iskee : seikkailukuunnelma.
 Seikkailu talventorjuntapäämajassa : seikkailukuunnelma.
 Joulupukin kadonnut lahjasäkki : pienoiskuunnelma
 Vaihdeviihdettä vapaasti : sketsikuunnelma
 Katamaraani : seikkailukuunnelma
 Seikkailu Lapissa : 3-osainen nuorten seikkailukuunnelma
 Rahtilento 378 : 2-osainen kuunnelma nuorille. 1976

Muuta kirjallista tuotantoa 
 Visailua koululaisille. WSOY 1970

Palkinnot 
 Valtion tiedonjulkistamispalkinto 1975 Yleisradion nuortenohjelmista

Lähteet

Aiheesta muualla 
 Jorma Pilke avoimen datan ja nuorten puolesta, YLE Lappi 16.3.2012

Suomalaiset radiotoimittajat
Ylen toimittajat
Vuonna 1943 syntyneet
Elävät henkilöt
Splash!

Splash! oli keväällä 2013 Nelonen-kanavalla esitetty viihdeohjelma, jossa 18 julkisuudesta tuttua henkilöä kisasi uimahyppykisan voitosta. Ohjelmaa lähetettiin suorana Helsingin Mäkelänrinteen uimahallista. 

Juontajina toimivat Ellen Jokikunnas ja Sebastian Rejman. Tuomareina toimivat Joona Puhakka, Rosa Meriläinen ja Janne Kataja. Valmentajina hyppääjille toimivat Sirja Rytkönen, Ville Vahtola ja Juha Ovaskainen. Kilpailijat olivat Martina Aitolehti, Esko Eerikäinen, Claudia Eve, Tape Valkonen, Anni Uusivirta, Toni Häppölä, Arttu Harkki, Teuvo Loman, Rakel Liekki, Markus Pöyhönen, Jallu Rantanen, Sara Sieppi, Tiia Vanhatapio, Susanna Indren, Ilpo Kaikkonen, Henri Alén, Frederik ja Veeti Kallio.

Voittajaksi selviytyi Martina Aitolehti, toiseksi Jallu Rantanen ja kolmanneksi Anni Uusivirta.

Jaksot

Lähteet

Aiheesta muualla 
Splash! Facebook-sivut

Suomalaiset televisio-ohjelmat
Transformice

Transformice on selainpohjainen hiiripeli, jossa pelataan hiirellä, joka kerää juustoja erilaisissa tasoissa, eli niin sanotuissa kartoissa. Juustoilla voi ostaa omalle hiirelleen erilaisia vaatteita, turkkeja ja asusteita. Shaamanit ovat hiirten apureita, jotka auttavat hiiriä pääsemään juuston ja myöhemmin kolon luokse rakentamalla tai muilla keinoilla. Shamaaneita on joko yksi, kaksi tai ei yhtään kartoissa. Jos ei tasossa ole shaamaneita, se tarkoittaa sitä, että hiirien pitää omin neuvoin saada juustoa. Jokaisessa kentässä on aika, jonka sisällä juusto pitää saada ja viedä se hiirenkoloon.

Transformicessa on erilaisia titteleitä, joita kertyy esimerkiksi kerätyn juuston tai shamaanina autettujen hiirten mukana. Jokainen hiiri aloittaa  aluksi tittelistä "Hiirulainen". Kirjoittamalla chattiin /title pääsee paikkaan, jossa voit valita tittelin titteleistä, jotka omistat. Transformicessa on myös eventtejä eli tapahtumia, joista voi voittaa erilaisia esineitä ja turkkeja, joita voi käyttää kartoissa. Shamaani myös saa omia taitojaan, millä hän pystyy auttamaan hiiret nopeasti koloon. Pelissä juustolla voi ostaa avatariisi uusia vaatteita

Lähteet 
 http://www.transformice.com

Aiheesta muualla 
 http://www.transformice.com

https://www.youtube.com/watch?v=1Ew8wnL7KtA

Vuoden 2010 videopelit
Indie-videopelit
Flash-pelit
Selainpelit
Kesäillan valssi (televisio-ohjelma)

Kesäillan valssi oli vuosina 1996–2011 Yle TV2 -kanavalla esitetty viihdeohjelma, jossa nähtiin artistivieraita viihdyttämässä tanssijoita tanssilavoilla eri puolilla Suomea. Ohjelmaa juonsi alusta alkaen Sari Tamminen.

Aiheesta muualla 
 Kesäillan valssi sivut

Yle TV2:n televisio-ohjelmat
Musiikkiohjelmat
Amédée Bollée fils

Amédée Bollée fils oli vuosina 1885–1922 toiminut ranskalainen ajoneuvovalmistaja.

Yleistä
Autotehtaan perusti Amédée Bollée nuorempi, vuosina 1873–1881 höyryautoja valmistaneen Amédée Bollée vanhemman poika. Vuonna 1885 Ranskan Le Mansiin perustettu yritys valmisti autoja Amédée Bollée -nimellä. Yhtiön tuotanto lopetettiin vuonna 1922. Yhtiön toiminta oli ennen I maailmansotaa varsin menestyksekästä ja sen myöntämillä lisensseillä valmistivat ajoneuvoja ranskalainen De Dietrich (Lunéville), saksalainen De Dietrich (Niederbronn) ja itävaltalainen Leesdorfer Automobilwerke.

Tuotanto
Amédée Bollée nuorempi valmisti ensimmäisen autonsa vuonna 1885 isänsä avustamana. Kyseinen auto oli kaksipaikkainen, hörykoneella varustettu ajoneuvo. Samana vuonna hän valmisti myös pienemmän, omaa suunnittelua olevan höyryauton.

Vuonna 1889 aloitettiin tutkimustyö polttomoottorien parissa ja ensimmäiset sarjana valmistuneet polttomoottoriajoneuvot ajoittuvat vuoden 1895 vaiheille. Korimallina oli nelipaikkainen Vis-à-vis, jonka kaksisylinterinen moottori antoi tehoa 6 hevosvoimaa ja voimansiirto vetävälle taka-akselille tapahtui hihnan välittämänä. Yksi tällainen ajoneuvo otti osaa vuonna 1896 ajettuun Pariisi–Marseille–Pariisi-kilpailuun. Vuonna 1898 virtaviivaisella korilla varustettu malli otti 3. sijan Pariisi–Amsterdam-kilpailussa. Vuonna 1899 esiteltiin 20 hv:n nelisylinterisellä, 6300 cm³: n moottorilla varustettu kilpa-auto. Sarjatuotantomalleina olivat 10 hv:n kaksisylinterinen- ja 12 hv:n nelisylinterinen malli. Vuodesta 1904 lähtien nelisylinterinen moottori oli sijoitettu auton keulalle pystyasentoon ja jäähdyttimen pyöreä muoto oli samankaltainen kuin Delaunay-Belleville -autoissa. Vuosien 1907–1914 välisenä aikana valmistettiin mallia Type E. Tämän 6333 cm³:n moottorilla varustetun mallin hintataso oli samaa luokkaa Rolls-Royce Silver Ghostin kanssa ja niitä valmistettiin 200 kappaletta. Vuonna 1912 esiteltiin 4000 cm³:n moottorilla varustettu Type F.

I maailmansodan jälkeen valmistui vielä joitain Type F -mallin autoja, mutta Amédée Bollée fils, kuten niin monet muutkin ajoneuvovalmistajat, kaatui sodan jälkeiseen taloustilanteeseen. Sotatuotannon jäljiltä yhtiön palkkalistoilla oli paljon työvoimaa, uusien automallien kehitystä ei oltu tehty vuosiin, tuotantolinjojen ajantasaistaminen vaati runsaasti pääomaa ja inflaation takia autojen myynti oli alamaissa.

Aiheesta muualla 
 Amédée Bollée -videoita

Lähteet 
 Harald Linz, Halwart Schrader: Die Internationale Automobil-Enzyklopädie. United Soft Media Verlag, München 2008, ISBN 978-3-8032-9876-8. 
 George Nick Georgano: The Beaulieu Encyclopedia of the Automobile. Volume 1: A–F. Fitzroy Dearborn Publishers, Chicago 2001, ISBN 1-57958-293-1. 

Ranskalaiset automerkit
Bilebändi 2012

Bilebändi 2012 oli keväällä 2012 Yle TV2-kanavalla esitetty viihdeohjelma, jossa etsittiin suomen parasta bilebändia. Juontajina toimi Kalle Lindroth ja Anna Laulumaa. Tuomareina toimi Hanna-Riikka Siitonen, Jarkko Ahola ja Juha Torvinen. Bilebändeinä kisasivat Remix, Likka, Grooving High Allstars, Roope Salminen & Koirat, Playa Band, Circus Showband, Lipsaset ja The Jags.

Finaalijaksossa vierailevana tuomarina nähtiin Virve Rosti. Voittajaksi selviytyi Lipsaset ja toiseksi Grooving High Allstars.

Jaksot

Lähteet

Aiheesta muualla 
 Bilebändi 2012 Facebook-sivut

Yle TV2:n televisio-ohjelmat
2010-luvun televisiosarjat
Eerik Klipping

Eerik Klipping (Eerik V Kristoffersson, 1250–1286) oli Jelling-sukuun kuulunut Tanskan kuningas vuosina 1259–1286. Eerik oli Tanskan kuninkaan Kristoffer I:sen poika. Eerik joutui ensimmäisenä Tanskan kuninkaana kutsumaan vuonna 1282 koolle maan ylimystön valtakunnankokouksen (danehoffet), mikä oli askel kohti nykyaikaista lainsäädäntöä. Lisänimi Klipping viittaa setelien leikkaamiseen, sillä Eerik joutui devalvoimaan maan valuutan rahoittaakseen sodankäyntiä. Lopulta kuningas pakotti kirkon luovuttamaan varojaan valtiolle. Ylimystö oli kuitenkin tyytymätön ja järjesti Eerik Klippingin murhan 22. marraskuuta 1286 Finderupissa. Kuninkaaksi nousi hänen poikansa Eerik Menved.
Hänen tyttärestään Märta Eerikintyttärestä tuli Ruotsin kuningatar.

Lähteet

Aiheesta muualla 

Tanskan kuninkaat
Tanskalaiset henkirikosten uhrit
Vuonna 1250 syntyneet
Vuonna 1286 kuolleet